CELEX: 62015CN0679
Language: el
Date: 2015-12-17 00:00:00
Title: Υπόθεση C-679/15: Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 17 Δεκεμβρίου 2015 — Ultra-Brag AG κατά Hauptzollamt Lörrach

29.3.2016   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 111/5
            
         Αίτηση προδικαστικής αποφάσεως την οποία υπέβαλε το Finanzgericht Baden-Württemberg (Γερμανία) στις 17 Δεκεμβρίου 2015 — Ultra-Brag AG κατά Hauptzollamt Lörrach
   (Υπόθεση C-679/15)
   (2016/C 111/06)
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Baden-Württemberg
   
      Διάδικοι στην υπόθεση της κύριας δίκης
   
   
      Προσφεύγουσα: Ultra-Brag AG
   
      Καθού: Hauptzollamt Lörrach
   
      Προδικαστικά ερωτήματα
   
   
               1)
            
            
               Έχει το άρθρο 202, παράγραφος 3, πρώτη περίπτωση, του τελωνειακού κώδικα (κανονισμός [ΕΟΚ] 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, στο εξής: ΤΚ) (1) την έννοια ότι ένα νομικό πρόσωπο καθίσταται οφειλέτης της τελωνειακής οφειλής κατά την έννοια του άρθρου 202, παράγραφος 3, πρώτη περίπτωση, ΤΚ, υπό την ιδιότητα του προσώπου που προέβη στην εισαγωγή των εμπορευμάτων, αν ένας από τους υπαλλήλους του, ο οποίος δεν είναι νόμιμος εκπρόσωπός του, είναι υπαίτιος της παράτυπης εισαγωγής, λόγω ενεργειών του στο πλαίσιο των αρμοδιοτήτων του;
            
         
               2)
            
            
               Σε περίπτωση αρνητικής απαντήσεως στο πρώτο ερώτημα:
               Έχει το άρθρο 202, παράγραφος 3, δεύτερη περίπτωση, ΤΚ, την έννοια ότι
               
                           α)
                        
                        
                           ένα νομικό πρόσωπο συνεργεί στην παράτυπη εισαγωγή (ακόμη και) αν ένας από τους υπαλλήλους του, ο οποίος δεν είναι νόμιμος εκπρόσωπός του, μετείχε στην εισαγωγή αυτή στο πλαίσιο των αρμοδιοτήτων του και
                        
                     
                           β)
                        
                        
                           στην περίπτωση της συνέργειας νομικών προσώπων στην παράτυπη εισαγωγή, η εκτίμηση της συνδρομής του υποκειμενικού στοιχείου «ενώ γνώριζαν ή όφειλαν εύλογα να γνωρίζουν ότι ήταν παράτυπη» πρέπει να γίνεται ως προς το φυσικό πρόσωπο που ασχολήθηκε με την υπόθεση ως υπάλληλος του νομικού προσώπου, ακόμη και αν το εν λόγω φυσικό πρόσωπο δεν είναι νόμιμος εκπρόσωπος του νομικού προσώπου;
                        
                     
         
               3)
            
            
               Σε περίπτωση καταφατικής απαντήσεως στο πρώτο ή το δεύτερο ερώτημα:
               Έχει το άρθρο 212α ΤΚ την έννοια ότι, προκειμένου για νομικά πρόσωπα, κατά την εκτίμηση του αν από τη συμπεριφορά του ενδιαφερομένου διαφαίνεται δόλος ή πρόδηλη αμέλεια λαμβάνεται αποκλειστικά υπόψη η συμπεριφορά του νομικού προσώπου και/ή των οργάνων του, ή καταλογίζεται στο νομικό πρόσωπο η συμπεριφορά φυσικού προσώπου το οποίο εργάζεται στο νομικό πρόσωπο και ασχολήθηκε με την υπόθεση στο πλαίσιο των αρμοδιοτήτων του;
            
         
      (1)  ΕΕ L 302, σ. 1.